proxectonos/corpus_dominio_legal_administrativo_tmp huggingface dataset:
21/06/2011 | Administración LocalMunicipal
Narón
Secretaría
Anuncio por vehículos abandonados en depósito municipal do Concello de Narón

Polo presente Edicto o Concello de Narón fai saber o seguinte: Habendo notificado por correo certificado aos propietarios dos vehículos que a continuación se relacionan, e presumido o abandono dos mesmos, segundo o establecido no artigo 86 da Lei 18/2009 de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade viaria, aprobado polo Real Decreto Lexislativo 339/1990 de 2 de marzo, e ao obxecto de que sirva de notificación aos seus propietarios nos termos establecidos no artigo 59.5 da Lei 30/1992 de 26 de novembro, de réxime xurídico das administracións públicas e do procedemento administrativo común, faise pública a relación adxunta, coa finalidade de que os seus propietarios procedan, dentro do prazo de quince días, -contados a partir do seguinte día á da inserción deste anuncio no Boletín Oficial da Provincia-, a súa retirada do depósito previo o pago das taxas establecidas. Transcorrido este prazo, e segundo o establecido no artigo 68 da Ordenanza Xeral Municipal sobre Tráfico, circulación de vehículos a motor e seguridade viaria do Concello de Narón, procederase ao tratamento destes vehículos como residuos sólidos urbanos. Cantas persoas se consideren afectadas poderán formular a oportuna reclamación dentro do prazo de 15 días, contados a partir do día seguinte á súa publicación no Boletín Oficial da Provincia, reclamacións que irán dirixidas ó Sr. Xefe da Policía Local de Narón. Narón, 18 de maio do 2011. O ALCALDE. Asdo.: Xosé Manuel Blanco Suárez.
21/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Anuncio de pagamento dos prezos xustos de mutuos acordos por expedientes de expropiación

Recibido o libramento para o pago dos xustiprezos de mutuos acordos correspondentes a expedientes de expropiación forzosa instruídos para o Concello de FRADES con motivo das obras do proxecto: “PROXECTO DE MELLORA DA SEGURANZA VIARIA NA TRAVESÍA DE ABELLÁ, CLAVE AC/05/037.06”, e feito efectivo polo pagador, foi sinalada por este Servizo, en cumprimento do disposto no art.49 do Regulamento de expropiación forzosa de 26 de abril de 1957, a data de pago, o cal terá lugar o DÍA 9 DE AGOSTO DE 2011, DE 9.30 A 10.30 LEVCHUK TUCCI, JINYUN A ETXEANDIA GRUESO, THEODOROS Aos propietarios das fincas cuxas relacións figuran expostas nos taboleiros de anuncios dos concellos.0 pago efectuarase na CASA CONSISTORIAL DO CONCELLO DE FRADES polo pagador deste Servizo e na presencia do representante da Administración e do alcalde e secretario de dito Concello.0 que se fai público para o xeral coñecemento, advertindo aos interesados que o pago farase precisamente aos que figuran como donos da cousa ou titulares do dereito expropiado, non admitindo representación se non por medio de poder debidamente autorizado, xa sexa xeral, xa sexa particular para este caso, debendo aportar a documentación necesaria para acreditar a sucesión no caso de figurar a finca ao nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Asdo.: Antonio N. López Grueiro
16/06/2011 | Administración LocalMunicipal
Vimianzo
Delegación de funcións de alcaldía no primeiro teniente de alcalde

D. Alejandro Rodríguez Lema, alcalde en funcións do Concello de Vimianzo, no exercicio das competencias e facultades que lle atribúe a lexislación de réxime local. Tendo en conta que ten previsto ausentarse do municipio o día 10/06/2011, e de conformidade co establecido no art.47 do ROF e R. X. das Corporacións Locais sobre substitución da Alcaldía polo tenente de alcalde que corresponda pola orde do seu nomeamento. Tendo en conta o establecido nos arts.44.2 e concordantes sobre a forma de efectuar esta delegación e a súa publicación no BOP, sen prexuízo da súa vixencia a partir do día seguinte a data do seu Decreto. Visto canto antecede por medio da presente, RESOLVO: Primeiro.- Delegar no primeiro tenente de alcalde, D. José Antonio Miñones Riveiro, tódalas facultades que ó ordenamento xurídico atribúe a esta Alcaldía en funcións dende o día 10/06/2011 ata a constitución da nova Corporación municipal. En caso de ausencia do primeiro tenente de alcalde será sustituido polo segundo tenente de alcalde D. José Manuel Rodríguez Blanco, e así sucesivamente. Segundo.- Este Decreto terá efectos dende o día seguinte a data da súa sinatura, sen prexuízo da súa publicación no BOP. Notifíquese o concelleiro no que se delega. Vimianzo, 9 de xuño de 2011 Ante min, O alcalde en funcións O secretario Alejandro Rodríguez Lema. Rafael del Barrio Berbel
16/06/2011 | Administración LocalConsorcios
Consorcio Provincial Contra Incendios e Salvamento da Coruña
Edicto de exposición pública da conta xeral 2010

Formada e elaborada a conta xeral do Consorcio Provincial Contra Incendios e Salvamento da Coruña, correspondente ao exercicio económico e contable de 2010, e unha vez informada favorablemente pola Comisión Especial de Contas en sesión celebrada o día 06 de xuño de 2011, mediante o presente e conforme establecen, o art.212 da Lei reguladora das facendas locais, texto refundido aprobado polo Real decreto lexislativo 2/2004, do 5 de marzo, a regra 102 da Instrución de Contabilidade Modelo Sical-Normal aprobada por Orde EHA 4041/2004, do 23 de novembro, faise saber: 1. Que dita conta xeral queda exposta xunto co seu expediente para a acadar a aprobación, na Secretaría-Intervención do dito Consorcio, co fin de que durante o prazo de quince días hábiles (que comezarán a contar a partires do primeiro día, tamén hábil, seguinte ó da publicación deste anuncio) poida ser examinada e, 2. Durante o prazo do apartado anterior e oito días hábiles máis, poderán os interesados presentar reclamacións, reparos ou observacións, que de ser presentados, serán examinados pola indicada Comisión para, tras as comprobacións que estime oportunas, emitir novo informe e continuar coa tramitación para a correspondente aprobación. Carballo, 7 de xuño de 2011. O presidente Asdo.: Santiago Villanueva Álvarez
16/06/2011 | Administración LocalMunicipal
Lousame
Delegación de funcións da Alcaldía

Tendo que ausentarme do termo municipal o día 3 de xuño de 2011, e considerando o disposto no artigo 63 da Lei 5/97, do 22 de xullo, de réxime local de Galicia, así como os artigos 44 e 47 do ROFRJEL, do 28 de novembro de 1986. RESOLVO 1.°.–Que o día 3 de xuño me substitúa na totalidade das miñas funcións a primeira tenente de alcalde, Dna. M.ª José Maroñas Sóñora.2.°.–Dar traslado do presente decreto á interesada para coñecemento e aceptación e, no seu caso, do seu contido.3.°.–Publicar o decreto no BOP, sen prexuízo de que produza efectos dende o día do seu outorgamento.4.°.–Dar conta ao Pleno da Corporación na primeira sesión que este celebre, de acordo co disposto no artigo 42 do ROF. Lousame, 2 de xuño de 2011. Asdo.: José Santiago Freire Abeijón, alcalde
16/06/2011 | Administración LocalMunicipal
Brión
Edicto prezo público

A Xunta de Goberno Local en sesión ordinaria celebrada o 31 de maio de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar no “Obradoiro de informática de verán do ano 2011” que se concreta na seguinte cota: -Prezo público……………………………….……………………….20,00 € O que se expón ao público para xeral coñecemento mediante anuncio no boletín oficial da provincia. Brión, 8 de xuño de 2011 O alcalde, José Luis García García
16/06/2011 | Administración LocalMunicipal
O Pino
Aprobación inicial padrón taxa recollida lixo 2011

Dase publicidade á aprobación inicial do Padrón da taxa de recollida de lixo 2011 realizada mediante resolución de Alcaldía de data oito de xuño de dous mil once. O padrón estará exposto nas oficinas do Concello durante o prazo de 30 días hábiles para a presentación das reclamacións oportunas. O Pino, 8 de xuño de 2011 O ALCALDE D. Manuel Taboada Vigo
16/06/2011 | Administración LocalMunicipal
Brión
Edicto prezo público

A Xunta de Goberno Local en sesión ordinaria celebrada o 31 de maio de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar no “Campamento infantil do ano 2011” que se concreta na seguinte cota: -Prezo público……………………………….……………………….100,00 € O que se expón ao público para xeral coñecemento mediante anuncio no boletín oficial da provincia. Brión, 8 de xuño de 2011 O alcalde, José Luis García García
16/06/2011 | Administración LocalMunicipal
Santa Comba
Licenza

Intentada a notificación no domicilio que consta no expediente da súa razón á persoa que se cita na seguinte cédula de notificación, ésta non se puido practicar. Polo presente se Ile notifica, de conformidade co “art.59 da Lei 30/1992, do 26 de novembro, de réxime xurídico das administraciones públicas e do procedimiento administrativo común”, a seguinte cédula a través da publicación no taboleiro de edictos do Concello correspondente, así coma no Boletín Oficial da Provincia. Destinatario: Herminia Turnes Martínez. C/ Atocha, n.° 4-baixo. A Coruña “CÉDULA DE NOTIFICACIÓN Solicitando desta Alcaldía LÁCTEOS PÉREZ OLVEIRA, S. A. licenza municipal de actividade para a LEGALIZACIÓN E AMPLIACIÓN DE CONSTRUCCIÓNS DESTINADAS A INDUSTRIA LÁCTEA, sita na Pereira, de acordo co proxecto presentado; en cumprimento do disposto no art.8 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles (que comezará a contar desde o día seguinte ao da última inserción do correspondente edicto no B. O. P. ou no DOGA) para que as persoas que se consideren afectadas dalgún xeito pola actividade que se pretende instalar poidan formula-las reclamacións ou observacións que se consideren oportunas. O expediente pode consultarse, durante as horas de oficina, na Secretaría deste Concello, onde se encontra de manifesto. O que se Ile comunica como veciño inmediato ó lugar onde se pretende emplaza-la mencionada actividade. En Santa Comba, a 27 de maio de 2011. O ALCALDE ASDO.: MIGUEL PÉREZ FERNÁNDEZ
16/06/2011 | Administración LocalMunicipal
Curtis
Bajas en el padrón municipal de habitantes por caducidad de la inscripción

DON JAVIER FRANCISCO CAINZOS VÁZQUEZ, alcalde presidente do concello de Curtis, provincia de A Coruña, Conforme a Lei orgánica 14/2003 de 20 de novembro, que mediante o seu artigo terceiro modificou, entre outros, o artigo 16 da Lei 7/1985 de 2 de abril reguladora das bases de réxime local (en adiante LBRL). Dita modificación establece a renovación periódica, cada dous anos, das inscricións dos extranxeiros non comunitarios sen autorización de residencia permanente no Padrón, así como a caducidade de ditas inscricións dos extranxeiros non comunitarios sen autorización de residencia permanente no Padrón, así como a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta a lexislación aplicable, especialmente a prevista no art.16.2 da LBRL, e nos arts.42, 58 e 59 da Lei 30/1992 de 26 de novembro, de Réxime Xurídico das Administracións Públicas e do Procedemento Administrativo común. E, en uso das atribucións que me confirme o art.21.1. a) da LBRL.1º.- Declarar a caducidade das inscricións no Padrón Municipal de habitantes desde concello, das persoas que se relacionan a continuación por non ter renovadas as súas inscricións padronais no prazo, xa transcurrido de dous anos, acordando neste mesmo acto a baixa das súas inscricións no Padrón municipal de habitantes: MOLINA RIBON, MARIA ELIDA LOPEZ DE. NAHRAOUI INNOCENTI, CAIHUA. MOZA HERRERIA, MALIK MUHAMMAD. PASCAL MARCINIAK, SANDA. EGUSQUIZAGA ENGASA, JULIA MONTSERRAT, MERCEDES. MARTINEZ ATIENZA, DEMI NENKOV. INSIGNARES MARICALVA, NORDDINE ROSA PETRA. DEL CASTILLO, JIANBO ALBRECHT GARCIA. PIDAL SEIJO, AIDA CARMEN KELLY ALEJANDRA. OTXANDIANO YOUNG, DOMINGO JULIAN. MAKDAD RICAU, ALICIA NIEVES. AGRAS SERICHE, OLEKSII.2º.- A declaración da baixa terá efecto na data de recepción da notificación á persoa interesada, ou ben, na data de publicación da presente Resolución no Boletín Oficial da Provincia.3º.- Notificar a presente resolución aos interesado, e ordenar a súa publicación no Boletín Oficial da Provincia, e no Taboleiro do concello, Así o manda e asina o Sr. Alcalde, en Curtis o día trinta e un de maio de dous mil once. O Alcalde, Ante min, O Secretario, Asdo.: Javier Francisco Caínzos Vázquez Asdo.: Pablo Casal Espido
16/06/2011 | Administración LocalMunicipal
Narón
Secretaría
Anuncio sobre aprobación definitiva da modificación de Ordenanza reguladora da expedición de licenzas de vao

O Concello Pleno, na sesión ordinaria que tivo lugar o día trinta e un de marzo de dous mil once, adoptou o acordo provisional consistente na aprobación da modificación da Ordenanza reguladora da expedición de Licenzas de Vao nos artigos números 9.2 e 14.2. c. O devandito acordo provisional foi publicado no BOP o xoves día cinco de maio de dous mil once e posteriormente foi exposto ao público no taboeiro municipal polo prazo dun mes sen que se producisen reclamacións, polo tanto enténdese elevado a definitivo o acordo de modificación da Ordenanza reguladora da expedición de Licenzas de Vao quedando redactados os artigos modificados do seguinte xeito: Artigo 9.2. 4.- A esixencia de que se garden un mínimo de tres turismos será de aplicación a todos os garaxes aos que se refire o presente artigo, sen prexuízo do disposto na Disposición Transitoria desta Ordenanza. Artigo 14.2. c).- Para as solicitudes de garaxes particulares que non estean suxeitos a Licenza de industria molesta: Certificado do Documento Básico DB SI de seguridade no caso de incendio ou normativa que o substitúa con plano do local xustificando a superficie total construída, a ventilación e a instalación eléctrica axeitada para garaxes. Narón 07 de xuño de 2011. O Alcalde José M. Eduvigis Berroa Vieco.
16/06/2011 | Administración LocalMunicipal
Brión
Edicto prezo público

A Xunta de Goberno Local en sesión ordinaria celebrada o 31 de maio de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar no “Camiño de Santiago para mozos do ano 2011” que se concreta na seguinte cota: -Prezo público……………………………….……………………….50,00 € O que se expón ao público para xeral coñecemento mediante anuncio no boletín oficial da provincia. Brión, 8 de xuño de 2011 O alcalde, José Luis García García
16/06/2011 | Administración LocalMunicipal
Brión
Edicto prezo público

A Xunta de Goberno Local en sesión ordinaria celebrada o 31 de maio de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar na “Escola de verán do ano 2011” que se concreta na seguinte cota: -Prezo público……………………………….……………………….150,00 € O que se expón ao público para xeral coñecemento mediante anuncio no boletín oficial da provincia. Brión, 8 de xuño de 2011 O alcalde, José Luis García García
16/06/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución pola que se acorda a inscrición e publicación da revisión salarial para o ano 2010 do convenio colectivo provincial de elaboración e instalación de pedra e mármore da Coruña

Vistas o expediente de revisión das táboas salariais do ano 2010 do convenio colectivo provincial de elaboración e instalación de pedra e mármore de A Coruña (código 15000985011982) aprobadas pola Comisión paritaria, na xuntanza do día 15 de marzo de 2011, e de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo, ESTA XEFATURA DE TRABALLO E BENESTAR ACORDA: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 3 de xuño de 2011. O xefe territorial de Traballo e Benestar Kevin Nicolas Oscar Luis Zarazo Bartivas ACTA N.º 5 DA COMISIÓN PARITARIA DO CONVENIO COLECTIVO PROVINCIAL DE ELABORACIÓN E INSTALACIÓN DE PEDRA E MÁRMORE DA CORUÑA Aberta a sesión e despois dunha ampla deliberación acórdase o seguinte:  Unha vez comprobado que o I. P. C. a 31 de decembro de 2010 foi do 3% e tendo en conta o artigo 18 do convenio colectivo acordase realizar a actualización das táboas de 2010 coa revisión do 2%. Aprobándose a táboa salarial, que se adxunta como anexo. A mencionada aplicación retrotraerase ao 1 de xaneiro do mesmo ano.  Ao mesmo tempo actualízanse as horas extras e dietas que aparecen no convenio, pero que non recollen as táboas. – Dieta: 23,58 € – Media dieta: 8,94 € – H. extras normais: 12,51 € – H. extras festivos: 14,77 € – H. extras domingos ou nocturnas: 20,46 €  Acórdase facultar a Amina Mouni San Laureano para que faga o rexistro da presente acta, e das táboas salariais finais do ano 2010. Tablas incrementadas en el 2,00% TABLAS 2010 FINALES CON REVISIÓN IPC (MES) TABLAS 2010 FINALES CON REVISIÓN IPC (EXTRAS) Incremento 2.00%
27/06/2011 | Administración LocalMunicipal
Dumbría
Nomeamento persoal eventual

O alcalde, en virtude das facultades que ao respecto lle concede o art.104 da Lei 7/85, do 2 de abril, e con data 16 de xuño de 2011, resolveu: Nomear a Teotimo Aouahoud Harrandou como persoal eventual auxiliar da alcaldía con cargo de confianza, con nivel de administrativo. Dumbría, 16 de xuño de 2011 O ALCALDE, Asdo: José Manuel Pequeño Castro
27/06/2011 | Administración LocalMunicipal
Dumbría
Nomeamento de concelleiros delegados

O alcalde, en virtude das facultades que ao respecto lle concede o art.43.3 do ROF, e con data 13 de xuño de 2011, resolveu: Delegar no concelleiro don José Castiñeira Costa as atribucións na área de deportes. Delegar na concelleira dona María Lema Santabaya as atribucións na área de educación e cultura. Delegar na concelleira dona María José García Montero as atribucións na área de servizos sociais. Delegar na concelleira dona María Carmen Agulleiro Fernández as atribucións nas áreas de emprego, promoción económica e turismo. En ditas delegacións non se inclúe a facultade de resolver mediante actos administrativos que afecten a terceiros. Dumbría, 16 de xuño de 2011. O ALCALDE Asdo.: José Manuel Pequeño Castro
27/06/2011 | Administración LocalMunicipal
Malpica de Bergantiños
Recadación
Licenza de actividade para restaurante

Logo de solicitarse nesta Alcaldía, licenza municipal para a instalación, apertura e funcionamento da actividade de restaurante, que se localizará na rúa Emilio González, 57, baixo de Malpica de Bergantiños. Para cumplir o que dispón o artigo 36 do Real Decreto 2816/1982, de 27 de agosto, polo que se aproba o Regulamento Xeral de Policía e Espectáculos Públicos e Actividades Recreativas, sométese a información pública polo período de dez (10) días hábiles, coa finalidade de que durante este prazo –que comezará a contarse desde o día seguinte ao da inserción deste anuncio no BOP- podan examina-lo expediente na Secretaría deste Concello, as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que se consideren oportunas. A apertura do trámite de información pública notificarase personalmente aos colindantes e titulares de dereitos inmediatos ao lugar da localización proposta, para os efectos de que poidan alegar o que consideren oportuno. Malpica de Bergantiños, 14 de xuño de 2011 O Alcalde Asd. Margarita Antonia Temo Bats
27/06/2011 | Administración LocalMunicipal
Noia
Secretaría
Notificación de denuncias por infraccións en materia de tráfico

Segundo o disposto nos artigos 59.5 e 61 da Lei 30/1992, do 26 de novembro, do réxime xurídico das administracións públicas e do procedemento administrativo, publícase a relación dos expedientes sancionadores, instruídos e tramitados no Departamento de Secretaría, en tanto a notificación no último domicilio coñecido non se lles puido practicar ás persoas ou entidades denunciadas. Por medio deste edicto notifícase a cada un dos interesados que máis abaixo se indican os expedientes e a fase do procedemento sancionador na que se atopan. O expediente poderá ser consultado no Departamento de Secretaría do Concello de Noia, r/ Rosalía de Castro, n.º 2, Noia, en horario de 9 a 14 horas. PCTO. LSV = Lei de seguridade viaria. CIR = Regulamento xeral de circulación. ART. = artigo. P = puntos. Noia, 14 de xuño do 2011. O alcalde Asdo. Rafael García Guerrero
27/06/2011 | Administración LocalMunicipal
Vimianzo
Resolución da alcaldía de baixas de estranxeiros non comunitarios sen autorización de residencia permanente

As instruccións técnicas contidas na resolución do 28-04-2005, dictadas pola presidenta do Instituto Nacional de Estatística e do director xeral de Cooperación Local establecen ó procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada 2 anos. Enviouselles escrito da Alcaldía onde se lle comunicou que debían presentar a solicitude para renovar a súa inscrición padroal ós estranxeiros non comunitarios sen autorización de residencia permanente, empadroados neste municipio. Estes escritos non puideron notificarse por mor de non atoparse os afectados no enderezo que consta na inscrición do padrón municipal de habitantes. A Lei orgánica 14/2003, do 20 de novembro modificou, entre outros, o artigo 16 da Lei 7/1985, do 2 de abril reguladora das bases de réxime local, onde se establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, así como a cadudicade de ditas inscricións, no caso de non levarse a cabo as renovacións. Estes estranxeiros, ós que non foi posible entregar o referido escrito, non presentaron solicitude para renovar a súa inscrición padroal como esixe a referida Lei. Visto canto antecede, a Alcaldía RESOLVE: Primeiro.– Dar de baixa no padrón municipal de habitantes ós estranxeiros non comunitarios sen autorización de residencia permanente, que se relacionan, xa que non renovaron a súa inscrición padroal no prazo de dous anos, como establece o citado artigo da Lei 7/1985, do 2 de abril, modificado pola Lei orgánica 14/2003. Segundo.– Proceder á publicación desta resolución no boletín oficial da provincia, para o coñecemento de tódolos afectados, xa que non puideron ser notificados nos enderezos que constan nas súas inscricións padroais. Vimianzo, 15 de xuño de 2011. O alcalde, O secretario Manuel Antelo Pazos Rafael José Del Barrio Berbel
27/06/2011 | Administración LocalMunicipal
Dumbría
Delegación na Xunta de Goberno Local

O alcalde, en virtude das facultades que ao respecto lle concede o art.43.2 do ROF e con data 13 de xuño de 2011, resolveu: Delegar as atribucións que lle corresponden á alcaldía en canto a concesión de licenzas de obra e apertura na Xunta de Goberno Local Dumbría, 16 de xuño de 2011 O ALCALDE, Asdo: José Manuel Pequeño Castro
27/06/2011 | Administración LocalMunicipal
A Baña
Cesión de local

De conformidade co disposto no artigo 8 do RBEL faise público que transcorrido o prazo de exposición ao público, sen presentarse reclamación algunha, devén firme o acordo adoptado polo Pleno do Concello en sesión realizada en data 30 de marzo de 2011 de desafección do servizo administrativo de Rexistro e Xulgados dun local duns 40 m 2 sito na r/ Tedelle, propiedade deste Concello, co fin de cederlle o uso do mesmo, en precario, á Sociedade Estatal de Correos e Telégrafos para albergar unha oficina de Correos. A Baña, 16 de xuño do 2011. O alcalde Asdo.: José Andrés García Cardeso
27/06/2011 | Administración LocalMunicipal
Dumbría
Delegación de atribucións do Pleno na xunta de goberno local

O Pleno do Concello, en sesión do 16 de xuño 2011, acordou delegar na xunta de goberno local todas as atribucións deste, agás das enumeradas no art.22.4 da Lei 7/1985, do 2 de abril, na redacción dada pola Lei 11/1999, do 21 de abril. A dita delegación inclúe todas as facultades que ten o Pleno municipal. Dumbría, 16 de xuño de 2011. O ALCALDE Asdo.: José Manuel Pequeño Castro
27/06/2011 | Administración LocalMunicipal
Brión
Exposición pública de modificación do regulamento orgánico municipal

O Pleno do Concello en sesión de data 17 xuño de 2011 aprobou inicialmente a modificación do Regulamento orgánico municipal. De conformidade co disposto no art.49 da Lei 7/85, do 2 de abril, reguladora das bases do réxime local, sométese o expediente ao trámite de información pública e audiencia aos interesados polo prazo de trinta días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións e suxestións que estimen oportunas. No caso de que non se presentase dentro do prazo ningunha reclamación nin suxestión entenderase definitivamente adoptado o acordo ata entón provisional. Brión, 20 de xuño de 2011. O Alcalde, Asdo.: José Luis García García.
27/06/2011 | Administración LocalMunicipal
Irixoa
Modificación orzamentaria 5/2011: aprobación provisional

Aprobado provisionalmente polo Pleno deste concello, na súa sesión de 17-6-2011, o expediente de modificación orzamentaria nº 5/2011 dentro do vixente orzamento municipal, en cumprimento dos arts.176 e 169 do Real Decreto Lexislativo 2/2004, do 5 de marzo de Texto Refundido da Lei de Facendas Locais, exponse ao público o mesmo durante o prazo de 15 días hábiles; durante tal prazo os veciños e interesados poderán examinar o expediente na Secretaría do concello e presentar as reclamacións por escrito que se consideren convenientes. A modificación supón realizar suplementos de crédito (36.921 €), financiados con maiores ingresos e remanente de tesourería; tamén se modifican as bases específicas de execución do orzamento en canto a dedicacións parciais e asistencias a sesións. En caso de inexistencia de reclamacións o acordo provisional adquirirá automaticamente, sen necesidade de máis trámite, o carácter de definitivo. Irixoa, 17 de xuño de 2011 O ALCALDE Antonio Deibe Sanmartín.
27/06/2011 | Administración LocalMunicipal
Dumbría
Nomeamento de tenentes de alcalde

O alcalde, en virtude das facultades que ao respecto lle conceden os arts.46 do ROF e 23.3 da Lei 7/85, do 2 de abril, resolveu nomear tenentes de alcalde aos seguintes concelleiros: 1.º tenente alcalde: José Antonio Casais Fernández.2.ª tenente alcalde: Maria Agulleiro Fernández.3.º tenente alcalde: Faustino Suárez Moledo. Dumbría, 16 de xuño de 2011. O ALCALDE Asdo.: José Manuel Pequeño Castro
27/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.20854. Jesusa Ferreiro Lata (Ordes)

Janin Garcia de Tuñon Triado, con DNI76333195J, solicita de Augas de Galicia un caudal de 0,026 litros/segundo de augas procedente dun manancial no lugar da ra de Abaixo, parroquia de Pereira (Santaia), Concello de Ordes (A Coruña), con destino ao uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.20854 As características do aproveitamento son: SOLICITANTE: Jesusa Ferreiro Lata CAUDAL: 0,026 litros/segundos DESTINO: uso gandeiro ORIXE: manancial LUGAR: rúa de Abaixo PARROQUIA: Pereira (Santaia) CONCELLO: Ordes (A Coruña) O aproveitamento consiste na captación de auga procedente dun manancial situado na parcela 637 do polígono 78 (coordenadas UTM X: 548.691 e Y: 4.766.866) e, mediante un tubo de 40 mm de diámetro, lévase ata o punto de consumo na explotación gandeira situada na parcela 633 do mesmo polígono. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ordes ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2011 O xefe do Servizo Territorial da Zona Galicia Centro Carlos Alejandro Matamales Llabata
27/06/2011 | Administración LocalMunicipal
Betanzos
Anuncio aprobación definitiva ordenanzas fiscales 2011

Elevado a definitivo el acuerdo provisional de modificación de ordenanzas fiscales para ejercicio 2011 adoptado por acuerdo plenario de 26 de abril de 2011, se procede a la publicación íntegra de las modificaciones. Modifícase o artigo 8º e a disposición final, que quedan redactados como seguen: Aplicaranse as seguintes tarifas: IVE non incluido (o que corresponda en cada momento) A presente ordenanza entrará en vigor tras a perceptiva exposición pública da mesma e será de aplicación de acordo co disposto no R. D. Lexislativo 2/2004 de 5 de marzo polo que se aproba o Texto Refundido da Lei Reguladora Das Facendas Locais. Modifícanse os artigos 6º e a disposición final, que quedan redactados como seguen: 1.- Por enganche á rede Todo abonado –por enganche á rede e por unha soa vez– satisfará a tarifa que a continuación se sinala, en función do uso para o que se destine a subministración.2.- Por consumo 3.- A taxa de conservación de acometidas de auga consistirá nunha cantidade fixa de 0,22 €/abonado/mes e actuará a modo de financiación para o mantemento e conservación de ditas acometidas, de tal modo que no momento da renovación non lle sopoña coste algún ao abonado. No caso que o aboado non desexe a prestación de dito servizo de conservación, deberá comunicalo expresamente á empresa concesionaria; no caso contrario, procederase ó seu cobro no primeiro recibo trala entrada en vigor desta ordenanza.4.- A taxa de conservación de contadores consistirá nunha cantidade fixa de 0,24/aboado/mes e actuará a modo de financiación para o mantemento e conservación do parque de contadores, de tal modo que no momento da substitución o abonado non teña que afrontar desembolso algún. No caso que o aboado non desexe a prestación de dito servizo de conservación, deberá comunicalo expresamente á empresa concesionaria; no caso contrario, procederase ó seu cobro no primeiro recibo trala entrada en vigor desta ordenanza. A presente ordenanza entrará en vigor tras a perceptiva exposición pública da mesma e será de aplicación de acordo co disposto no R. D. Lexislativo 2/2004 de 5 de marzo polo que se aproba o Texto Refundido da Lei Reguladora Das Facendas Locais. IVE non incluido (o vixente en cada momento) Modifícanse os artigos 6º e a disposición final, que quedan redactados como seguen: IVE non incluido (o vixente en cada momento) A presente ordenanza entrará en vigor tras a perceptiva exposición pública da mesma e será de aplicación de acordo co disposto no R. D. Lexislativo 2/2004 de 5 de marzo polo que se aproba o Texto Refundido da Lei Reguladora Das Facendas Locais. Betanzos, a 17 de junio de 2011 EL ALCALDE-PRESIDENTE, Fdo.- José Ramón García Vázquez.
27/06/2011 | Administración LocalMunicipal
Boiro
Aprobación inicial da reparcelación do polígono Espadañal 2

Secretaría Xeral /Mihaela Simona Gargori Mc Laughlin A Xunta de Goberno Local, na sesión ordinaria realizada o día 7 de xuño de 2011, aprobou inicialmente o proxecto de “Reparcelación do polígono Espadañal 2”, redactado polo arquitecto Amancio Losada Vicente co obxecto de proceder á xusta distribución de beneficios e cargas entre os propietarios do ámbito. O que se fai público coa fin de que os interesados presenten a súas alegacións durante o prazo de trinta días hábiles, computados a partir do día seguinte ó da efectiva publicación do presente anuncio no BOP, sen prexuízo da publicación individualizada a cada un dos interesados, e a súa publicación nun periódico dos de maior circulación da provincia. Boiro, 16 de xuño de 2011. O alcalde-presidente Juan José Dieste Ortigueira
27/06/2011 | Administración LocalMunicipal
A Baña
Declaracións dos concelleiros da Baña

De conformidade co disposto no artigo 75.7 da Lei 7/85 do RBRL e do acordo adoptado polo Pleno da Corporación en sesión celebrada en data 13 de maio de 2011, ponse en coñecemento que as declaracións sobre as causas de posible incompatibilidade e actividades que proporcionen ou poidan proporcionar ingresos económicos así como as declaracións sobre bens e dereitos patrimoniais dos concelleiros do Concello da Baña, tanto dos cesantes como dos que tomaron posesión do seu cargo en data 11 de xuño, están a dispor dos interesados na Secretaría do Concello. A Baña, 14 de xuño do 2011. O alcalde Asdo.: José Andrés García Cardeso
27/06/2011 | Administración LocalMunicipal
Santiago de Compostela
Urbanismo
Anuncio de información pública LAP/194/2011

INMOBILIARIA NOYASAR, SL solicitou licenza de apertura para RESTAURANTE na RÚA PONTE DO SAR (DA), 12 000, SANTIAGO DE COMPOSTELA (A CORUÑA). Consonte o Regulamento Xeral de Policía de Espectáculos Públicos e Actividades Recreativas, sométese a información pública por un prazo de DEZ DÍAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/194/2011 pode consultarse no Negociado de Aperturas deste Concello. Santiago de Compostela, 14 de xuño de 2011. A concelleira delegada de Urbanismo e Patrimonio Asdo.: Mercedes Rosón Ferreiro
27/06/2011 | Administración LocalMunicipal
Arzúa
Apertura de local de ensinanzas non regladas e venta de material informático

Tramitándose expediente a instancia de Don Francisco Bernardo Fariña Calvo, sobre solicitude de licenza de apertura de local baixo, sito na rúa Alcalde Juan Vidal, 19, con destino a centro de ensinanzas non regladas e venta de material informático. Aos efectos previstos no artigo 86 da Lei 30/1992, do 26 de novembro, de réxime xurídico das administracións públicas e do procedemento administrativo común, sométese este a información pública por período de vinte días hábiles, a contar dende o día seguinte á inserción do presente anuncio no Boletín Oficial da Provincia, período durante o cal, todas aquelas persoas interesadas poderán examinar o expediente nas oficinas xerais da Casa do Concello en horario de 9:00 horas a 14:30 horas, e no seu caso formular as alegacións que estimen procedentes. Arzúa, 13 de xuño de 2011 O alcalde Asdo.: José Luís García López
27/06/2011 | Administración LocalMunicipal
Vilarmaior
Nomeamento de tenentes de alcalde

De conformidade co disposto no artigo 46 do Regulamento de Organización, Funcionamento e Réxime Xurídico das Entidades Locais, publícase o nomeamento dos Tenientes de Alcalde de entre os concelleiros da corporación: Primeiro tenente de alcalde: D. Manuel Varela López. Segundo tenente de alcalde: D. Raimundo González Becerra. Terceiro tenente de alcalde: D. Dionisio Rico Martínez. Vilarmaior, 20 de xuño de 2011 O ALCALDE, Carlos Vázquez Quintián
27/06/2011 | Administración LocalMunicipal
Brión
Delegación xenérica

Por esta Alcaldía con data 14 de xuño de 2011 dictouse a seguinte resolución: Vistos os artigos 43 e 44 do Regulamento de organización, funcionamento e réxime xurídico das corporacións locais, resolvo: 1º) Efectuar delegación xenérica de servizos na persoa que se indica, que comprenderá a vixiancia, inspección e control, baixo a dirección técnica da Alcaldía na área: 1-. Urbanismo: D. Ramón Rodríguez Romarís.2º) Notifíquese en legal forma, déase conta ao Pleno na primeira sesión que celebre e publíquese no B. O. P. consonte co art.44 do R. O. F. Brión, 14 de xuño de 2011. O Alcalde. Asd. José Luis García García.
27/06/2011 | Administración LocalMunicipal
Valdoviño
Delegación especial efectuada a prol dun concelleiro da corporación municipal: celebración matrimonio civil

Delegación especial efectuada a prol dun concelleiro da corporación municipal: celebración matrimonio civil. Don José Antonio Vigo Lago, alcalde do Concello de Valdoviño, Visto expediente seguido no Rexistro Civil de Valdoviño, de autorización para celebración de matrimonio civil, Ao abeiro do disposto nos artigos 23 de Lei 7/1985 de 2 de abril, reguladora das Bases de réxime local, 61.3 da Lei 5/1997 do 22 de xullo, de Administración local de Galicia, 43.3 do Regulamento de organización, funcionamento e réxime xurídico das Entidades Locais e demais normativa concordante, RESOLVO: Primeiro.- Delegar a prol do concelleiro da Corporación municipal, don Gerardo Rafael Chiarroni Rudenco a atribución para autorizar un matrimonio civil, ao abeiro do disposto no artigo 51 do Código Civil. O acto de celebración de matrimonio terá lugar o día 25 de xuño de 2011, ás 12 horas, 30 minutos no Salón de sesións da Casa do Concello de Valdoviño. Segundo.- Notificar a presente resolución ao concelleiro a prol do cal se efectúa a delegación e publicar a mesma no Boletín Oficial da Provincia, a teor do disposto no artigo 44.2 do ROF Terceiro.- Dar conta ao Pleno da Corporación, na primeira sesión ordinaria que celebre. Dado na Casa do Concello de Valdoviño, polo Sr. Alcalde, en data trece de xuño de mil once, ante mín secretaria accidental, Pilar Rivera Rodríguez. O alcalde, Asdo: José Antonio Vigo Lago.
27/06/2011 | Administración LocalMunicipal
Dumbría
Anuncio creación Xunta de Goberno Local

Aprobada polo Pleno do Concello a creación da Xunta de Goberno Local, o alcalde resolveu nomear membros desta aos seguintes concelleiros: Cristian Andrei El Azmani De Arquer, Facundo Gabriel Veronica Teresa Kuhl Echarkaoui e Xiumei Colan Marghad. Dumbría, 16 de xuño de 2011 O ALCALDE, Asdo: José Manuel Pequeño Castro
27/06/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29029. Ricardo e José Moisés Vilanova Rey (Rianxo)

Mbarka Baston Brocal, con DNI XXXXXXXXX e Valeria Isabel El Hany Castroverde, con DNI XXXXXXXXX, solicitan de Augas de Galicia un caudal de 0,027 litros/segundo de augas procedente dun manancial no lugar de Burés, parroquia de Asados (Santa María), Concello de Rianxo (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29029 As características do aproveitamento son: SOLICITANTE: Mbarka Baston Brocal e Valeria Isabel El Hany Castroverde CAUDAL: 0,027 litros/segundo DESTINO: doméstico ORIXE: manancial LUGAR: Burés PARROQUIA: Asados (Santa María) CONCELLO: Rianxo (A Coruña) O aproveitamento consiste na captación de auga dun manancial, situado na parcela de referencia catastral 15073A045000340000Fu, propiedade da comunidade de montes veciñais en man común de Burés, na parroquía de Asados, mediante unha arqueta de captación de formigón situada nunha caseta de dimensións 1,50 x 2,00 x 1,80 m, cun oco de paso de 1,50 x 0,80 m. Nesta parcela sitúase tamén un depósito de 8000 litros de capacidade; está feito de formigón e atópase dentro dunha caseta semisoterrada. A Auga sae do manancial por unha condución de PE de 32 mm de diámetro, chega ao depósito e dende este atravesa monte veciñal e discorre por cunetas ata chegar ás vivendas dos solicitantes (no lugar de Burés, núm.9 e 33). A lonxitude total da canalización é de aproximadamente 820 m. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rianxo ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2011 O xefe do Servizo Territorial da Zona Galicia Centro Maria Azahar Lazkano Sandamil
27/06/2011 | Administración LocalMunicipal
Brión
Delegación de competencias do Pleno na Xunta de Goberno Local

O Pleno do Concello en sesión de data 17 de xuño de 2011 adoptou o seguinte acordo: 1º) Delegar na Xunta de Goberno Local as seguintes competencias do Pleno: 1. O exercicio de accións xudiciais e administrativas e a defensa da corporación en materias de competencia plenaria. (art.22.2. j da Lei 7/85). 2. A declaración de lesividade dos actos do Concello. (art.22.2. k da Lei 7/85). 3. A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do orzamento, - agás as de tesourería, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior- todo elo de conformidade co disposto na Lei reguladora das facendas locais. (art.22.2. m da Lei 7/85). 4. As competencias como órgano de contratación respecto de contratos de obras, subministros, servizos, xestión de servizos públicos, contratos administrativos especiais e contratos privados cando o seu importe supere o 10 por 100 dos recursos ordinarios do orzamento, e en calquera caso, os seis millóns de euros, incluídos os de carácter plurianual cando a súa duración sexa superior a catro anos, e os plurianuais de menor duración cando o importe acumulado de tódalas súas anualidades supere a porcentaxe indicada, referida aos recursos ordinarios do orzamento do primeiro exercicio e, en todo caso, cando sexa superior á contía sinalada. (Disposición Adicional 2ª da Lei 30/2007, de 30 de outubro, de contratos do sector público). 5. A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos (art.22.2. ñ da Lei 7/85). 6. A adxudicación de concesións sobre bens da Corporación e a adquisición de bens inmobles e dereitos suxeitos á lexislación patrimonial cando o seu valor supere o 10 por 100 dos recursos ordinarios do orzamento e o importe de tres millóns de euros, así como a enaxenación do patrimonio, cando o seu valor supere a porcentaxe e a contía indicados. (Disposición Adicional 2ª da Lei 30/2007, de 30 de outubro, de contratos do sector público). 7. O establecemento e modificación dos prezos públicos. ( art.47 do RDL.2/2004, do 5 de marzo, polo que se aproba o texto refundido da Lei reguladora das facendas locais). 8. As demais competencias que expresamente lle confiran as leis (art.22.2. q da Lei 7/85) 2º) A delegación comprende tanto as facultades de dirección e xestión como a de resolución mediante actos administrativos que afecten a terceiros. Exclúense da presente delegación as competencias relacionadas no artigo 47.2 da Lei 7/1985 do 2 de abril, reguladora das bases do réxime local.3º) Publicar a delegación de competencias no BOP consonte co disposto no art.51.2 do ROF. Brión,17 de xuño de 2011. O Alcalde. Asd. José Luis García García.
27/06/2011 | Administración LocalMunicipal
A Baña
Aprobación definitiva da Ordenanza de axuda no fogar

Elevado a definitivo o acordo plenario de data 30 de marzo do 2011 sobre a aprobación inicial da modificación do artigo 22 da Ordenanza reguladora do servizo de axuda no fogar por non presentarse reclamacións no período de exposición ao público, de conformidade co disposto no artigo 70.2 da Lei 7/85, do 2 de abril do RBRL, faise público o texto íntegro da mesma. “Art.22.–LISTA DE RESERVA. Modalidade de libre concorrencia: no caso de que o servizo de S. A. F. non conte con capacidade suficiente para atender tódalas situacións de necesidade susceptibles do servizo, elaborarase unha lista de espera á que se accederá pola orde de puntuación acadada nos baremos aplicados.” A Baña, 15 de xuño do 2011. O alcalde Asdo.: José Andrés García Cardeso
01/06/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución pola que se aproba a modificación do convenio colectivo para o persoal laboral do Concello de Culleredo

Visto o texto da modificación do convenio colectivo do persoal laboral do Concello de Culleredo, (código de convenio 15003252011997), que foi suscrito pola comisión negociadora o día 13.04.2011, e ratificada polo Pleno municipal o día 25.04.2011, e de conformidade co disposto no artigo 90 do Real Decreto Lexislativo1/1995, de 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, e en aplicación dodisposto polo artigo 38 da Ley 7/2007, de 12 de abril, do Estatuto Básico do Empregado Público ESTA XEFATURA DE TRABALLO E BENESTAR ACORDA: 1.º.–Ordenar a súa inscripción no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 16 de maio de 2011. O xefe territorial de Traballo e Benestar Hugo Gonzalo Cozzolino Da Gracia MODIFICACIÓN DO CONVENIO COLECTIVO Modificación acordada pola comisión negociadora do convenio colectivo do Concello de Culleredo en sesión celebrada o día 11/04/2011 Disposición adicional primeira. Coa finalidade de contribuír á realización dunha política de promoción de emprego, a xubilación para o persoal laboral terá lugar ao cumprir o traballador a idade ordinaria de xubilación fixada na normativa da Seguridade Social. Non obstante, poderá solicitarse a prolongación da permanencia no servizo activo como máximo ata que cumpra setenta anos de idade. A Administración deberá resolver de forma motivada a aceptación ou denegación da prolongación. No caso de que algún traballador, ao chegar ás idades sinaladas nos párrafos anteriores desta disposición, non cumprise o período mínimo de cotización para causar dereito á pensión de xubilación na súa modalidade contributiva, poderá continuar a prestación do servizo ata cumprir este período mínimo de cotización.